ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

    1.  เป้าหมายในการดำเนินงานของบริษัท

บริษัทมีเป้าหมายการดำเนินธุรกิจที่จะเป็นผู้นำสื่อภาพยนตร์ทางการฉายผ่านโรงภาพยนตร์และจัดจำหน่าย
สื่อภาพยนตร์ด้านโฮมเอ็นเตอร์เทนเม้นท์ในรูปแบบ วีดีโอซีดี ดีวีดี และบลูเรย์
รวมถึงเป็นผู้สร้างและจัดจำหน่ายภาพยนตร์ไทย
ตลอดจนการขายสิทธิในภาพยนตร์ทีวีโดยมีค่าตอบแทนในรูปแบบ สิทธิฟรีทีวี สิทธิเคเบิ้ลทีวี
สิทธิอินเตอร์เน็ต วีดีโอออนดีมานด์ (Video on Demand)
พร้อมทั้งมุ่งเน้นในการพัฒนาในรูปแบบสื่อดิจิตอล
และขยายช่องทางอื่นเพิ่มขึ้นเพื่อตอบสนองความต้องการและกระตุ้นการบริโภคสื่อภาพยนตร์ของผู้บริโภคในทุกกลุ่มและทุกช่องทาง
และเพิ่มมูลค่าและผลประกอบการที่ดีขึ้นของบริษัท ทั้งนี้
บริษัทมุ่งมั่นหาพันธมิตรทางธุรกิจมาเสริมสร้างความแข็งแกร่งในการประกอบธุรกิจ
เพื่อเตรียมตัวพร้อมรับการแข่งขันที่จะรุนแรงมากขึ้นในอนาคต

1.2 การเปลี่ยนแปลงและพัฒนาการที่สำคัญ

บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) (ชื่อเดิม บริษัท ทราฟฟิกคอร์นเนอร์
โฮลดิ้งส์ จำกัด (มหาชน)) ก่อตั้งเมื่อวันที่ 5 พฤศจิกายน 2544 ด้วยทุนจดทะเบียน 15 ล้านบาท
มีวัตถุประสงค์เพื่อประกอบธุรกิจด้านการลงทุนในบริษัทที่ทำธุรกิจสื่อ
โดยเน้นการบริหารการตลาดในด้านข่าวและด้านกีฬา ผ่านสื่อวิทยุและโทรทัศน์
ภายหลังมีการควบรวมกับ บริษัท เอ็ม พิคเจอร์ส จำกัด และ บริษัท เอ็ม วี ดี จำกัด
เพื่อขยายฐานธุรกิจเข้าสู่ธุรกิจภาพยนตร์
โดยจัดหาลิขสิทธิ์ภาพยนตร์เพื่อจัดจำหน่ายแก่โรงภาพยนตร์, ผู้ผลิต VCD, DVD, BLU-RAY,
ผู้ประกอบการกิจการ FREE TV และ/หรือ CABLE TV, ผู้ประกอบการ PAY TV และ/หรือ PAY
DIGITAL CABLE TV และลงทุนในบริษัทย่อยผลิตภาพยนตร์ไทย ณ วันที่ 31 ธันวาคม 2557
บริษัทมีทุนจดทะเบียน 1,322,072,456 บาท และทุนเรียกชำระแล้ว 1,299,797,315 บาท

ปัจจุบันบริษัทได้ลงทุนในธุรกิจเกี่ยวกับการจัดจำหน่ายภาพยนตร์ไทยและภาพยนตร์ต่างประเทศผ่านบริษัทย่อยต่างๆ
ดังนี้

ปี 2538 บริษัทลงทุนใน บริษัท ทีวี ฟอรัม จำกัด (TVF)
ซึ่งดำเนินธุรกิจบริหารการตลาดและสื่อโฆษณา
โดยเป็นผู้ให้เช่าอุปกรณ์การผลิตรายการและเป็นตัวแทนในการขายสื่อโฆษณา ทั้งนี้
บริษัทหยุดดำเนินการชั่วคราวตั้งแต่เดือน ธันวาคม 2551

ปี 2551 บริษัทลงทุนใน บริษัท เอ็ม พิคเจอร์ส จำกัด (MP)
ซึ่งดำเนินธุรกิจเกี่ยวกับธุรกิจภาพยนตร์ โดยจัดหาและซื้อลิขสิทธิ์ภาพยนตร์จากต่างประเทศ
โดยเน้นคัดเลือกภาพยนตร์คุณภาพจากงานเทศกาลภาพยนตร์ที่สำคัญ
ภาพยนตร์จากค่ายภาพยนตร์อิสระในเอเชีย เพื่อนำมาฉายผ่านโรงภาพยนตร์

ปี 2552 บริษัทได้ลงทุนใน บริษัท เอ็ม วี ดี จำกัด (MVD) (เดิมชื่อ “แปซิฟิค มาร์เก็ตติ้ง แอนด์
เอนเตอร์เทนเม้นท์ กรุ้ป จำกัด”) ซึ่งดำเนินธุรกิจจัดหาลิขสิทธิ์ภาพยนตร์ไทย
และภาพยนตร์ต่างประเทศ
เพื่อนำมาจำหน่ายสิทธิผลิตเป็นสื่อภาพยนตร์ประเภทโฮมเอ็นเตอร์เทนเม้นท์
ทั้งนี้ผลจากการเข้าเป็นผู้ถือหุ้นใหญ่และเป็นบริษัทแม่ทำให้ MPIC เข้าเป็นบริษัทแม่ของ บริษัท เอ็ม
เทอร์ตี้ไนน์ จำกัด (M39) และบริษัท แปซิฟิค มีเดีย เซลล์ จำกัด (PMSL) ซึ่งเป็นบริษัทย่อยของ
MVD ด้วย

ปี 2553 บริษัทได้ปรับโครงสร้างการถือหุ้น โดยบริษัทได้เข้าลงทุนใน บริษัท เอ็ม เทอร์ตี้ไนน์
จำกัด (M39) แทนบริษัท เอ็ม วี ดี จำกัด ซึ่งดำเนินธุรกิจเกี่ยวกับผลิตภาพยนตร์ไทย
เพื่อฉายผ่านโรงภาพยนตร์และให้สิทธิกับผู้ประกอบธุรกิจผลิตสื่อโฮมเอ็นเตอร์เทนเม้นท์ผลิตเป็น DVD
VCD และ BLU-RAY ผู้ประกอบการกิจการ FREE TV และ/หรือ CABLE TV, ผู้ประกอบการ PAY
TV และ/หรือ PAY DIGITAL CABLE TV

ปี 2556 บริษัทได้ลงทุนเพิ่มเติมในบริษัท ทาเลนต์ วัน จำกัด(ผลิตภาพยนตร์ไทยและสำนักพิมพ์)
และบริษัท เมเจอร์กันตนา บรอดแคสติ้ง จำกัด (ดำเนินธุรกิจเคเบิ้ลทีวี)
เพื่อเสริมความแข็งแกร่งให้กับกลุ่มธุรกิจมากยิ่งขึ้นและให้เหมาะสมกับสภาวะของตลาดและผู้บริโภคที่เปลี่ยนแปลงไป

ในปี 2557 บริษัทได้มีการเพิ่มทุนจดทะเบียนโดยเสนอขายให้แก่ผู้ถือหุ้นเดิมของบริษัท (Right
Offering) ทำให้ทุนจดทะเบียนเพิ่มเป็น 1,322,072,456 บาท และ โดยมีทุนเรียกชำระแล้ว
1,299,797,315 บาท และบริษัทได้ร่วมกับบริษัท บริษัท ทรู ไอคอนเท้นท์ จำกัด บริษัท แม็ทชิ่ง
สตูดิโอ พลัส จำกัด และบริษัท แบ็งคอค ฟิล์มสตูดิโอ จำกัด ลงทุน ในบริษัท ทรานส์ฟอร์เมชั่น ฟิล์ม
จำกัด ซึ่งเป็นบริษัทผลิตภาพยนตร์ไทย จำนวน 50,000,000 บาท หรือคิดเป็นร้อยละ 28.57
ของทุนจดทะเบียน 175,000,000 บาท

1.3 โครงสร้างการถือหุ้นของกลุ่มบริษัท

โครงสร้างการถือครองหุ้น ณ วันที่ 31 ธันวาคม 2557

ก. บริษัทย่อยจำนวน 6 บริษัท คือ

+----------------------------------+-----------------------------------+
| -   บริษัท เอ็ม พิคเจอร์ส จำกัด        | -   บริษัท ทาเลนต์ วัน จำกัด           |
+----------------------------------+-----------------------------------+
| -   บริษัท เอ็ม วี ดี จำกัด            | -   บริษัท แปซิฟิค มีเดียเซล จำกัด       |
+----------------------------------+-----------------------------------+
| -   บริษัท เอ็ม เทอร์ตี้ ไนน์ จำกัด      | -   บริษัท ทีวี ฟอรัม จำกัด             |
+----------------------------------+-----------------------------------+

ข. ร่วมลงทุนในบริษัทอีก 2 บริษัท ดังนี้

-   บริษัท เมเจอร์ กันตนา บรอดแคสติ้ง จำกัด

-   []บริษัท ทรานส์ฟอร์เมชั่น ฟิล์ม จำกัด

หมายเหตุ บริษัท แปซิฟิค มีเดีย เซลล์ จำกัด เป็นบริษัทย่อยของ MVD

*บริษัท ทีวี ฟอรัม จำกัด หยุดดำเนินการชั่วคราวตั้งแต่เดือน ธันวาคม 2551

2. ลักษณะการประกอบธุรกิจ

2.1 ภาพรวมการประกอบธุรกิจของบริษัท และบริษัทย่อย

+----+-------------+------------+-------------------------------------+
| ล  | บริษัท        | สัด         | ประเภท/รูปแบบ                        |
| ำด |             | ส่วนการถือหุ้น |                                     |
| ับที่ |             |            | ผลิตภัณฑ์และบริการ                      |
|    |             | (ร้อยละ)    |                                     |
+----+-------------+------------+-------------------------------------+
| 1. | บมจ. เอ็ม    |            |   ปัจจุบัน บริษัทฯ                       |
|    | พิคเจอร์ส     |            |   เป็นผู้จัดซื้อสิทธิภาพยนตร                |
|    |             |            | ์ต่างประเทศเพื่อนำมาจัดจำหน่ายภายในประเทศ |
|    | เอ็น         |            |   พร้อมกับเข้า                         |
|    | เตอร์เทนเม้นท์ |            | ลงทุนในกิจการที่เกี่ยวข้องกับธุรกิจด้านภาพยนตร์ |
|    |             |            |   โดยผ่านทางบริษัทย่อยต่างๆ เช่น          |
|    | (MPIC)      |            |   ธุรกิจเกี่ยวก                         |
|    |             |            | ับการจัดซื้อลิขสิทธิ์ภาพยนตร์ไทยและต่างประเทศ |
|    |             |            |   และธุรกิจผลิตภาพยนตร์ไทย              |
|    |             |            |   เพื่อจัดจำหน่ายผ่านโรงภาพยนตร์          |
|    |             |            |   พ                                 |
|    |             |            | ร้อมทั้งการขายลิขสิทธิ์ให้สื่อทางทีวีในรูปแบบของ |
|    |             |            |   Cable TV, Free TV, Internet, IPTV |
|    |             |            |   รวมทั้งลงทุน                         |
|    |             |            | ในบริษัทย่อยที่ทำธุรกิจในการภาพยนตร์ในรูปแบบ |
|    |             |            |   Home Entertainment                |
+----+-------------+------------+-------------------------------------+
| 2. | บจ. เอ็ม     | 99.99      | ดำเนินธุร                             |
|    | พิคเจอร์ส     |            | กิจเกี่ยวกับธุรกิจภาพยนตร์ โดยเป็นผู้นำลิขสิทธิ์ภ |
|    |             |            | าพยนตร์จากต่างประเทศเพื่อจำหน่ายสิทธิ์แก่โรง |
|    | (MP)        |            | ภาพยนตร์ พร้อมทั้งขายลิขสิทธิ์ให้ผู้จัดทำ ผู้ผลิต  |
|    |             |            | VCD, DVD, Blue Ray รวมทั้งขายลิขสิทธิ์ให้ส |
|    |             |            | ื่อทางทีวีในรูปแบบ Cable TV, Free TV, In |
|    |             |            | ternet และ/หรือ Pay Digital Cable TV |
+----+-------------+------------+-------------------------------------+
| 3. | บจ. เอ็ม วี ดี | 99.99      | ดำ                                  |
|    |             |            | เนินธุรกิจผู้ผลิตและจำหน่ายแผ่นวีซีดี ดีวีดี บลูเร |
|    | (MVD)       |            | ย์ และลิขสิทธิ์ภาพยนตร์ทั้งไทยและต่างประเทศ  |
+----+-------------+------------+-------------------------------------+
| 4. | บจ. เอ็ม     | 99.99      | ดำเนิน                               |
|    | เทอร์ตี้ ไนน์   |            | ธุรกิจผลิตภาพยนตร์ไทย เพื่อจำหน่ายสิทธิ์แก่โรง |
|    |             |            | ภาพยนตร์ พร้อมทั้งขายลิขสิทธิ์ให้ผู้จัดทำ ผู้ผลิต  |
|    | (M39)       |            | VCD, DVD, Blue Ray รวมทั้งขายลิขสิทธิ์ให้ส |
|    |             |            | ื่อทางทีวีในรูปแบบ Cable TV และ Free TV  |
+----+-------------+------------+-------------------------------------+
| 5  | บจ. แปซิฟิค   | 99.40      | ดำเนินธุรกิจจัดจำหน่าย ให้เช่า แผ่นซีดี       |
|    | มีเดีย เซลล์   |            | แผ่นวีดีทัศน์ ที่เกี่ยวกับภาพยนตร์ ละคร        |
|    | (PMSL)      |            | รายการโทรทัศน์ เพลง ดนตรี เกมส์         |
+----+-------------+------------+-------------------------------------+
| 6  | บจ. ทาเลนต์  | 90.00      | ดำเนินธุรกิจผลิตภาพยนตร์ไทย              |
|    | วัน          |            | เพื่อจำหน่ายสิทธิ์แก่โรงภาพยนตร์            |
|    |             |            | ผลิตซีรี่ย์ให้ฟรีทีวี และธุรกิจจัดจำหน่ายพ็อคเก็ต  |
|    | (T1)        |            | บุ๊ค                                  |
+----+-------------+------------+-------------------------------------+
| 7  | บจ. ทีวี ฟอรัม | 99.99      | ดำเนินธุรกิจบริหารการตลาดและสื่อโฆษณา     |
|    |             |            | โดยเป็นผู้ให้เช่าอุปกรณ์การ                |
|    | (TVF)       |            | ผลิตรายการและเป็นตัวแทนในการขายสื่อโฆษณา |
|    |             |            | บริษัทหยุดดำเนินการชั่วคราวตั้งแต่เดือน       |
|    |             |            | ธันวาคม 2551                         |
+----+-------------+------------+-------------------------------------+

  2.2 โครงสร้างรายได้ของกลุ่มบริษัท

  โครงสร้างรายได้ของบริษัทฯ และบริษัทย่อย ปี 2555-2557 แสดงในตาราง ดังนี้

  ---------------------- -------- -------- -------- -------- ---------- --------
  กลุ่มธุรกิจ                ปี 2557            ปี 2556            ปี 2555     

                         ล้านบาท   ร้อยละ    ล้านบาท   ร้อยละ    ล้านบาท     ร้อยละ

  จำหน่ายลิขสิทธิภาพยนตร์     382.37   45.00    276.34   35.59    609.61     58.03

  จำหน่ายวีซีดีและดีวีดี        379.33   44.64    315.10   40.58    177.93     16.94

  ผลิตภาพยนตร์ไทย          67.34    7.93     168.03   21.64    213.64     20.34

  จำหน่ายพ็อคเก็ตบุ๊ค         9.17     1.08     10.62    1.37     21.13      2.01

  รายได้อื่นๆ               11.45    1.35     6.40     0.82     28.15      2.68

  รวมรายได้               849.66   100.00   776.49   100.00   1,050.46   100.00
  ---------------------- -------- -------- -------- -------- ---------- --------

2.3 การตลาดและการแข่งขัน

การตลาด

-   ด้านคุณภาพของภาพยนตร์

กลุ่มบริษัทมุ่งเน้นจัดหาลิขสิทธิ์ภาพยนตร์ไทยและภาพยนตร์ต่างประเทศ และการผลิตภาพยนตร์ไทย
รวมทั้งการผลิตและจัดจำหน่ายภาพยนตร์ในรูปแบบ วีซีดี, ดีวีดี และ บลู – เรย์
ตลอดจนช่องทางอื่นๆ ไม่ว่าจะเป็น ช่องทางในรูปแบบ Free TV ,Pay TV ตลอดจนสื่อทางด้าน
Digital
และช่องทางการจัดจำหน่ายรูปแบบใหม่ๆที่เพิ่มขีดความสามารถการแข่งขันในธุรกิจบันเทิงให้ครอบคลุมทุกช่องทาง
พร้อมทั้งเพื่อเป็นการบริหารจัดการสิทธิให้เกิดประโยชน์สูงสุด
โดยเน้นภาพยนตร์ที่มีคุณภาพหลากหลายประเภท โดยภาพยนตร์ที่ทางกลุ่มบริษัทจัดซื้อลิขสิทธิ์
ทางบริษัทจะสรรหาจากแหล่งภาพยนตร์ที่มีคุณภาพเป็นที่ยอมรับ เช่น
งานเทศกาลภาพยนตร์จากทั่วโลก ค่ายภาพยนตร์ที่มีภาพยนตร์ที่เป็นที่นิยมในภูมิภาคเอเชีย
ค่ายภาพยนตร์อิสระที่สร้างภาพยนตร์แนวแปลกใหม่ และรวมถึงค่ายภาพยนตร์ในประเทศไทย
พร้อมทั้งในการผลิตภาพยนตร์ไทย กลุ่มบริษัทได้คำนึงถึงรสนิยม ความเหมาะสม เพศ
วัยของผู้บริโภคและพิจารณาสถานะทางเศรษฐกิจของผู้บริโภคเป็นหลัก
อีกทั้งพยายามส่งเสริมการผลิตภาพยนตร์ไทยให้มีคุณภาพเป็นที่นิยมของผู้บริโภค

-   ด้านการให้บริการที่สนับสนุนเกื้อกูลการดำเนินงานซึ่งกันและกัน

ปัจจุบันกลุ่มบริษัทเป็นผู้ประกอบธุรกิจเกี่ยวกับสื่อภาพยนตร์แบบครบวงจร
ตั้งแต่การจัดหาลิขสิทธิ์ภาพยนตร์ต่างประเทศและภาพยนตร์ไทย ตลอดจนการเป็นผู้ผลิตภาพยนตร์ไทย
รวมทั้งเป็นผู้ผลิตสื่อภาพยนตร์ในรูปแบบ วีซีดี, ดีวีดี และ บลู - เรย์
โดยการจัดจำหน่ายและหรือเผยแพร่ภาพยนตร์ลิขสิทธิ์ของบริษัท ผ่านทางช่องทางต่างๆ
ได้อย่างเต็มขีดความสามารถ เนื่องจากกลุ่มบริษัทมีความสัมพันธ์ที่เข้มแข็งกับบริษัท เมเจอร์
ซีนีเพล็กซ์ กรุ้ป จำกัด (มหาชน)
ซึ่งเป็นบริษัทแม่ผู้ประกอบธุรกิจโรงภาพยนตร์รายใหญ่ในประเทศไทยที่มีโรงภาพยนตร์ทั่วประเทศ
ตลอดจนพันธมิตรใหม่ๆ เพื่อเสริมสร้างสื่อทางด้านโฆษณาทางภาพยนตร์ให้มีความเข็มแข็งขึ้น
ในการดำเนินธุรกิจที่มีลักษณะสายสัมพันธ์ที่ค่อนข้างครบวงจรดังกล่าวถือเป็นจุดแข็งของบริษัทเมื่อเปรียบเทียบกับผู้ประกอบการธุรกิจอื่นที่มีธุรกิจใกล้เคียงกับกลุ่มบริษัท

-   ด้านรสนิยมของผู้บริโภค

เนื่องจากในปัจจุบันผู้บริโภคเปลี่ยนแปลงพฤติกรรมการเลือกชมภาพยนตร์
รวมทั้งการที่มีช่องทางในการรับชมผ่านทางสื่อต่างๆ มากขึ้น
ซึ่งปัญหาดังกล่าวจึงทำให้บริษัทต้องปรับตัวเพื่อรองรับกับการเปลี่ยนแปลงของพฤติกรรมผู้บริโภคนี้
บริษัทตระหนักถึงความสำคัญเกี่ยวกับรสนิยมของผู้บริโภค
ตลอดการเปลี่ยนแปลงทางด้านเทคโนโลยีใหม่ๆที่เพิ่มเข้ามามากยิ่งขึ้น
อันเป็นปัจจัยที่ส่งผลต่อผลประกอบการของบริษัท ดังนั้น บริษัทจึงต้องคัดสรรภาพยนตร์
และการเพิ่มช่องทางจำหน่ายให้หลากหลายมากขึ้น
เพื่อให้ตอบสนองต่อความต้องการของผู้บริโภคทุกกลุ่ม ทุกช่วงวัย ตลอดจนการจัดหาภาพยนตร์
และการผลิตภาพยนตร์ไทย ที่สอดคล้องกับเทศกาลต่างๆ และให้ตรงกับรสนิยมของผู้บริโภค
เพื่อกระตุ้นการบริโภคสื่อภาพยนตร์ของผู้บริโภคในประเทศไทยให้มากที่สุด

กลุ่มลูกค้าเป้าหมายหลัก

-   ผู้บริโภคภาพยนตร์ทุกประเภท และทุกวัย

-   โรงภาพยนตร์ในกรุงเทพฯ และ ต่างจังหวัด

-   ผู้ประกอบธุรกิจ Free TV , Cable TV, Digital

-   ผู้ประกอบธุรกิจสื่อโฮมเอ็นเตอร์เทนเม้นท์ทั่วประเทศ

-   ผู้ประกอบการสื่อภาพยนตร์ในต่างประเทศ

การแข่งขัน

ปัจจุบันกลุ่มบริษัทเป็นผู้ประกอบธุรกิจสื่อภาพยนตร์ครบวงจร กล่าวคือ
บริษัทเข้าลงทุนในธุรกิจด้านจัดหาและจัดจำหน่ายลิขสิทธิ์ภาพยนตร์ต่างประเทศ
ธุรกิจผลิตภาพยนตร์ไทย และธุรกิจโฮมเอ็นเตอร์เทนเม้นท์ ผู้ผลิต วีซีดี ดีวีดี และบลู – เรย์
รวมถึงการเป็นบริษัทย่อยของ บริษัท เมเจอร์ ซีนีเพล็กซ์ กรุ้ป จำกัด (มหาชน)
ผู้ประกอบธุรกิจโรงภาพยนตร์รายใหญ่ในประเทศไทยที่มีโรงภาพยนตร์ทั่วประเทศ
ซึ่งเป็นผลทำให้บริษัทสามารถเติบโตได้อย่างมีศักยภาพและรวดเร็วทันกับผู้ประกอบธุรกิจรายอื่น
ด้วยจุดแข็งของบริษัทนี้ทำให้มีโอกาสและช่องทางที่ดีในการบริหารจัดการธุรกิจในกลุ่มบริษัทซึ่งทำให้การบริหารจัดการทรัพยากรต่างๆ
ภายในองค์กรก่อให้เกิดประโยชน์สูงสุด อีกทั้ง การได้รับการสนับสนุนทางด้านสื่อต่างๆ
จากกลุ่มบริษัท เช่น สื่อโฆษณา โรงภาพยนตร์ เป็นต้น
เป็นผลให้บริษัทสามารถตอบสนองความต้องการของผู้บริโภคได้มากขึ้น
และรวมถึงทำให้บริษัทสามารถขยายกลุ่มผู้บริโภคที่เป็นลูกค้าของบริษัทได้อย่างต่อเนื่อง
เป็นผลทำให้ผู้บริโภคมีความสนใจในสื่อภาพยนตร์ของกลุ่มบริษัทมากขึ้น

ตลอดจนการพัฒนาและเพิ่มเติมสื่อ Digital ซึ่งมีแนวโน้มความต้องการผู้บริโภคกลุ่มใหม่ๆ
ให้มีความสนใจในสื่อภาพยนตร์มากขึ้น เพื่อเป็นการขยายฐานไปสู่กลุ่มลูกค้าในช่องทางใหม่ๆ
ของบริษัท
รวมทั้งกลุ่มบริษัทยังได้มีการขยายช่องทางการจัดจำหน่ายลิขสิทธิ์ภาพยนตร์ไทยออกสู่ตลาดต่างประเทศ
เช่น ประเทศกัมพูชา
และประเทศเวียดนามเพื่อเป็นการเพิ่มช่องทางรายได้อีกด้านหนึ่งของกลุ่มบริษัท

3. ปัจจัยความเสี่ยง

3.1 ความเสี่ยงด้านผลประกอบการขึ้นอยู่กับอุตสาหกรรมตลาดภาพยนตร์

เนื่องจากบริษัทประกอบธุรกิจเกี่ยวกับการสร้างภาพยนตร์ไทยและจัดหาสิทธิภาพยนตร์ทั้งไทยและต่างประเทศ
โดยเฉพาะภาพยนตร์จากค่ายใหญ่ ใน Hollywood และค่ายอิสระ
เพื่อนำมาบริหารจัดการให้เกิดรายได้แก่บริษัท จึงถือได้ว่าการสร้างภาพยนตร์ไทย
และจัดหาลิขสิทธิ์ในภาพยนตร์ต่างประเทศเป็นแหล่งรายได้หลักของบริษัท
ดังนั้น บริษัทย่อมจะหลีกเลี่ยงผลกระทบจากกระแสของภาพยนตร์ Hollywood ได้ไม่มาก
จึงอาจมีความเสี่ยงในกรณีที่ผู้ผลิตภาพยนตร์ไม่สามารถผลิตภาพยนตร์ให้ทัน หรือ
ภาพยนตร์มีคุณภาพและไม่ตรงกับความต้องการของผู้บริโภคได้
ซึ่งช่วงที่จะได้รับผลกระทบคือช่วงไตรมาสที่ 1 และไตรมาสที่ 3
อันเป็นผลจากการเว้นว่างของภาพยนตร์ Hollywood ส่วนในช่วงไตรมาสที่ 2 และไตรมาสที่ 4
นั้น บริษัทได้รับผลกระทบจากกระแส Hollywood ไม่มากนัก
เพราะบริษัทมีคู่ค้าเป็นค่ายภาพยนตร์ใหญ่ของHollywoodหลายค่าย อย่างไรก็ตาม
บริษัทลดผลกระทบดังกล่าวโดยการจัดหาภาพยนตร์ที่ได้รับรางวัล และภาพยนตร์จากค่ายอิสระ
ประกอบกับปัจจุบันกลุ่มบริษัทมีการผลิตภาพยนตร์ไทยโดยมีการวางแผนภาพยนตร์ที่จะออกฉายตลอดทั้งปี
รวมทั้งยังเพิ่มเติมการผลิตภาพยนตร์ไทยของกลุ่มบริษัทเพิ่มมากขึ้น

ดังนั้น ความเสี่ยงด้านผลประกอบการขึ้นอยู่กับอุตสาหกรรมตลาดภาพยนตร์จึงอยู่ในระดับต่ำ

3.2 ความเสี่ยงด้านรสนิยมของผู้บริโภค

การที่บริษัทประกอบธุรกิจเกี่ยวกับการสร้างภาพยนตร์ไทยและจัดหาสิทธิภาพยนตร์ทั้งไทยและต่างประเทศ
เพื่อนำมาบริหารจัดการให้เกิดรายได้แก่บริษัท ดังนั้น
บริษัทอาจมีความเสี่ยงในกรณีที่ผู้ผลิตภาพยนตร์ไม่สามารถผลิตภาพยนตร์ที่มีคุณภาพและตรงกับความต้องการและรสนิยมของผู้บริโภคได้ครอบคลุมทั้งหมด
ดังนั้นบริษัทจึงคัดเลือกภาพยนตร์โดยคำนึงถึงรสนิยม ความเหมาะสมของเพศและวัยของผู้บริโภค
ตลอดจนต้องพิจารณาสภาวะการณ์ทางเศรษฐกิจเป็นสำคัญ

ในช่วงที่ผ่านมาบริษัทพยายามคัดเลือกภาพยนตร์จากเทศกาลภาพยนตร์ที่มีชื่อเสียงทั้งในยุโรปและอเมริกา
รวมถึงภาพยนตร์เอเชียและภาพยนตร์ไทยจากค่ายผู้ผลิตอิสระ
นอกจากนั้นบริษัทยังมีการผลิตภาพยนตร์ไทยเป็นของตนเอง
ซึ่งบริษัทได้คำนึงถึงความต้องการของผู้บริโภค ทั้งเรื่องความนิยม ความเหมาะสม เพศ วัย
และสภาวะการณ์ทางเศรษฐกิจเป็นหลัก รวมทั้งมีการวางกลยุทธ์ทางการตลาด
การโฆษณาประชาสัมพันธ์ที่เหมาะสมเพื่อนำเสนอผลงานภาพยนตร์ของบริษัทให้ตรงกับความต้องการของผู้บริโภคมากที่สุด
ทำให้ในปีที่ผ่านมาบริษัทมีภาพยนตร์ประสบความสำเร็จหลายเรื่อง เช่น Begin Again,
Whiplash, Stanby Me Doraemon และความลับนางมารร้าย เป็นต้น

ดังนั้น บริษัทจึงมีความเสี่ยงด้านรสนิยมของผู้บริโภคในระดับต่ำ

3.3 ความเสี่ยงด้านอัตราแลกเปลี่ยน

จากสภาพเศรษฐกิจทั้งภายในและภายนอกประเทศส่งผลกระทบต่อความผันผวนของอัตราแลกเปลี่ยนอย่างมาก
ทำให้บริษัทซึ่งเป็นผู้นำเข้าภาพยนตร์ต่างประเทศซึ่งใช้เงินตราต่างประเทศ ทั้งสกุลเงิน ดอลล่าร์
ยูโร รวมถึง สกุลเงินเอเชียบางประเทศ ในการซื้อขายสิทธิภาพยนตร์
ความผันผวนดังกล่าวจึงมีผลกระทบในเชิงธุรกิจของบริษัท

ประเด็นดังกล่าว
บริษัทได้มีการวางแผนในการลดปัจจัยความเสี่ยงและความผันผวนของอัตราแลกเปลี่ยน
โดยการวางแผนการจัดทำงบประมาณการเลือกซื้อภาพยนตร์อย่างรอบคอบ
มีโครงสร้างการใช้จ่ายและประมาณการผลตอบแทนจากสิทธิ์ภาพยนตร์ที่ซื้อมาอย่างรัดกุม
รวมถึงการเจรจาต่อรองกับผู้ขายสิทธิ์เพื่อให้ได้ภาพยนตร์ที่มีคุณภาพดี ในราคาที่เหมาะสม
ตลอดจนการสร้างสายสัมพันธ์ที่ดีต่อผู้ขายสิทธิ์ภาพยนตร์
เพื่อชดเชยความสูญเสียจากผลกระทบในอัตราแลกเปลี่ยนที่อาจจะเกิดขึ้น

3.4 ความเสี่ยงจากอัตราดอกเบี้ย

บริษัทมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินเบิกเกินบัญชีและเงินกู้ยืมจากสถาบันการเงิน
ซึ่งมีอัตราดอกเบี้ยแบบลอยตัว ดังนั้นบริษัทจึงมีความเสี่ยงจากอัตราดอกเบี้ยที่มีความผันผวนในตลาด
ซึ่งอาจส่งผลกระทบต่อผลการดำเนินงาน และกระแสเงินสดของกลุ่มบริษัท

อย่างไรก็ตาม
บริษัทได้ตระหนักดีถึงการลดภาวะความเสี่ยงจากอัตราดอกเบี้ยดังกล่าวโดยมีนโยบายการควมคุมและวางแผนจัดการงบประมาณรายได้และรายจ่ายอย่างเคร่งครัด
เพื่อบริหารต้นทุนทางการเงินให้อยู่ในระดับต่ำ
โดยกลุ่มบริษัทไม่ได้ใช้ตราสารอนุพันธ์ทางการเงินเพื่อป้องกันความเสี่ยงที่อาจเกิดขึ้นจากความผันผวนของอัตราดอกเบี้ยดังกล่าว

3.5 ความเสี่ยงจากการแข่งขันทางธุรกิจ

ภาพรวมการแข่งขันในธุรกิจประเภทการจัดหาและจัดจำหน่ายภาพยนตร์ของบริษัทในปี 2557
ที่ผ่านมายังคงมีผลกระทบกับทางบริษัทไม่มากนัก ถึงแม้ว่าในปีที่ผ่านมาเริ่มมีผู้ประกอบการรายใหม่
เช่น Handmade Distribution หรือ MonoFilm เป็นต้น
แต่อย่างไรก็ตามประเทศไทยมีผู้ประกอบการธุรกิจประเภทและขนาดเดียวกันกับบริษัทน้อยราย
ซึ่งปัจจัยสำคัญที่ส่งผลกระทบกับธุรกิจนี้เกิดจากการเปลี่ยนแปลงพฤติกรรมของผู้บริโภคที่คัดสรรการเลือกชมภาพยนตร์มากขึ้น
รวมทั้งการที่มีช่องทางการรับชมที่เพิ่มขึ้นหลายช่องทางซึ่งทำให้ผู้บริโภคมีโอกาสเลือกได้มากขึ้น
ซึ่งปัญหาดังกล่าวทำให้บริษัทต้องปรับตัวเพื่อรองรับกับการเปลี่ยนแปลงของพฤติกรรมผู้บริโภคโดยการจัดหาลิขสิทธิ์ภาพยนตร์ไทยและต่างประเทศ
รวมทั้งการผลิตภาพยนตร์ไทยให้ตอบสนองความต้องการของผู้บริโภค
รวมทั้งการเพิ่มช่องทางในการจัดจำหน่ายให้หลากหลายยิ่งขึ้น
เพื่อรักษารายได้ของบริษัทให้เติบโตอย่างต่อเนื่อง
ประกอบกับบริษัทมีสายสัมพันธ์ที่เข้มแข็งกับบริษัทใหญ่ซึ่งเป็นเจ้าของโรงภาพยนตร์รายใหญ่ที่สุดในประเทศไทย
จึงทำให้บริษัทมีช่องทางในการเผยแพร่ภาพยนตร์ที่กลุ่มบริษัทได้ผลิตขึ้นและที่ได้ซื้อลิขสิทธิ์มากขึ้น
ในข้อได้เปรียบนี้ถือเป็นจุดแข็งที่สำคัญของบริษัทเมื่อเปรียบเทียบกับผู้ประกอบการธุรกิจคู่แข่ง

โดยในปี 2557 ที่ผ่านมา การจัดหาลิขสิทธิ์ภาพยนตร์และการผลิตภาพยนตร์ไทยของบริษัท
ภาพยนตร์ที่บริษัทได้จัดจำหน่ายประสบความสำเร็จ
เนื่องจากสามารถตอบสนองความต้องการของผู้บริโภคได้ดี
ประกอบกับการวางกลยุทธ์การตลาดอย่างรอบคอบรัดกุม
พร้อมวางแผนขยายฐานลูกค้าโดยเลือกภาพยนตร์ให้มีคุณภาพและหลากหลายมากขึ้น
ตลอดจนการเพิ่มช่องทางในการจัดจำหน่ายลิขสิทธิ์ภาพยนตร์ไทยไปยังต่างประเทศอีกช่องทางหนึ่ง

3.6 ความเสี่ยงจากการถูกละเมิดลิขสิทธิ์

ในปัจจุบัน
ปัญหาการแพร่กระจายของสินค้าละเมิดลิขสิทธิ์ยังคงเป็นปัญหาสำคัญที่ขัดขวางการเติบโตของธุรกิจภาพยนตร์ในประเทศไทยอย่างมาก
ซึ่งผู้ผลิตและจัดจำหน่ายลิขสิทธิ์ที่ถูกต้องในประเทศไทยได้รับผลกระทบในปัญหาดังกล่าวมาอย่างต่อเนื่อง
โดยกลุ่มบริษัทซึ่งเป็นผู้ดำเนินธุรกิจเป็นผู้จัดจำหน่ายสิทธิและผลิตภาพยนตร์เพื่อนำฉายผ่านโรงภาพยนตร์
และการผลิตและจำหน่ายสื่อภาพยนตร์ คือ ดีวีดี วีซีดี และบลูเรย์ ได้รับผลกระทบดังกล่าวด้วย
ส่งผลให้เกิดความเสี่ยงในด้านรายได้หรือผลประกอบการที่บริษัทควรได้รับจากการลงทุนในสิทธิภาพยนตร์นั้นๆ

ปัจจุบันผู้ประกอบการธุรกิจสื่อภาพยนตร์ทั้งรายใหญ่และรายย่อย
รวมถึงภาครัฐต่างตระหนักถึงความเสี่ยงในการถูกละเมิดลิขสิทธิ์
จึงร่วมกันหาวิธีการป้องกันและปราบปรามการกระทำผิดกฎหมายดังกล่าว
โดยจัดตั้งหน่วยงานร่วมซึ่งทำหน้าที่ในการสืบหาแหล่งผลิตสื่อภาพยนตร์ละเมิดลิขสิทธิ์
พร้อมทั้งกดดันไปถึงผู้ให้เช่าอาคารสถานที่จำหน่ายให้ยุติการให้เช่าพื้นที่
รวมถึงเข้าร่วมกับพนักงานเจ้าหน้าที่ภาครัฐในการจับกุมผู้กระทำความผิด
ซึ่งผลดังกล่าวทำให้มีอัตราการละเมิดลิขสิทธิ์ภาพยนตร์คงที่หรือไม่เพิ่มมากขึ้น
และคาดว่าจะลดลงจนอยู่ในอัตราที่ส่งผลกระทบน้อยที่สุดกับผู้ประกอบธุรกิจสื่อภาพยนตร์ถูกกฎหมาย

3.7 ความเสี่ยงจากบริษัทมีผู้ถือหุ้นรายใดรายหนึ่งมากกว่า 75%

บริษัทมีผู้ถือหุ้นรายใหญ่รายหนึ่งคือ บริษัท เมเจอร์ ซีนีเพล็กซ์ กรุ้ป จำกัด (มหาชน)
ถือหุ้นในบริษัทเป็นสัดส่วนร้อยละ 92.49 ของหุ้นที่จำหน่ายได้แล้วทั้งหมดของบริษัท
ซึ่งสัดส่วนการถือหุ้นมากกว่า 3 ใน 4
ทำให้ผู้ถือหุ้นรายใหญ่ดังกล่าวมีอำนาจในการควบคุมบริษัทและมีอิทธิพลต่อการตัดสินใจของบริษัทในทุกเรื่องที่ต้องได้รับอนุมัติจากที่ประชุมผู้ถือหุ้น
ดังนั้นผู้ถือหุ้นรายอื่นของบริษัทจึงมีความเสี่ยงจากการไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นรายใหญ่นี้เสนอให้ที่ประชุมผู้ถือหุ้นพิจารณา

3.8 ความเสี่ยงจากการที่หุ้นมี Free float น้อยส่งผลให้สภาพคล่องในการซื้อขายน้อย

ณ วันที่ 31 ธันวาคม 2557 หุ้นของบริษัทส่วนใหญ่จำนวนร้อยละ 92.49
ถือโดยผู้ถือหุ้นใหญ่เพียงรายเดียว และเป็นการถือโดยผู้ถือหุ้นรายย่อยเพียงร้อยละ 7.51
จึงทำให้มีหุ้นของบริษัทที่มีการซื้อขายหมุนเวียนในตลาดหลักทรัพย์ (free float) ค่อนข้างน้อย
จึงมีผลให้การซื้อขายเปลี่ยนมือของหุ้นในตลาดรองอาจมีไม่มากนัก
และผู้ลงทุนทั่วไปไม่สามารถเข้าถึงเพื่อการซื้อขายปกติ ดังนั้น
ผู้ถือหุ้นจึงอาจมีความเสี่ยงที่จะไม่สามารถขายหุ้นได้ทันทีในราคาที่ต้องการ
นอกจากนั้นการที่มีผู้ถือหุ้นรายย่อยไม่ครบร้อยละ 15
ยังมีผลต่อการเป็นบริษัทจดทะเบียนในตลาดหลักทรัพย์ซึ่งบริษัทตระหนักและจะดำเนินการให้จำนวนผู้ถือหุ้นเป็นไปตามเกณฑ์ที่ตลาดหลักทรัพย์กำหนดโดยเร็วที่สุด

4. ทรัพย์สินที่ใช้ในการประกอบธุรกิจ

1.  ส่วนปรับปรุงอาคาร และอุปกรณ์

  ลักษณะสำคัญของทรัพย์สิน

บริษัทฯ และบริษัทย่อย ทำสัญญาเช่าพื้นที่อาคาร เพื่อใช้ในการประกอบธุรกิจ
โดยมีสาระสำคัญของสัญญาดังนี้

อาคารสำนักงาน

+----------------------------+-----------+-------------+-------------+
| บริษัท                       | พื้นที่       | ล           | ภาระผูกพัน    |
|                            | (ตรม.)    | ักษณะกรรมสิทธิ์ |             |
+----------------------------+-----------+-------------+-------------+
| MPIC                       |           |             |             |
+----------------------------+-----------+-------------+-------------+
| 1.  เอกสารสิทธิ เลขที่ 5174,   | 257.79    | เป็นเจ้าของ   | จำนองกับ     |
|     16931 ห้องชุด            |           |             |             |
|                            |           |             | ธนาคา       |
|   อาคารชาญอิสสระทาวเวอร์ 2   |           |             | รซีไอเอ็มบีไทย |
|   ชั้น 11                    |           |             | จำกัด        |
|                            |           |             | (มหาชน)*    |
| เลขที่ 2922/202              |           |             |             |
+----------------------------+-----------+-------------+-------------+

*บริษัทฯ ได้ไถ่ถอนภาระจำนองเรียบร้อยแล้วเมื่อวันที่ 24 กุมภาพันธ์ พ.ศ. 2558

สัญญาเช่าอาคารสำนักงาน

+-----+--------------------+--------------+-------------+-------------+
| บ   | สถานที่เช่า           | ลักษณะกรรมสิทธิ์ | พื้นที่เช่า      | ระยะเวลา    |
| ริษัท |                    |              |             |             |
+-----+--------------------+--------------+-------------+-------------+
| M   | เลขที่ 234 อาคารซูซูกิ  | บมจ.เมเจอร์   | 778         | 1 ม.ค.57 –  |
| PIC | อเวนิว(รัชโยธิน) ชั้น13 | ซีนีเพล็กซ์ กรุ้ป  | ตารางเมตร   | 31 ธ.ค.59   |
|     | ถนนรัชดาภิเษก        |              |             |             |
|     | แขวงลาดยาว         |              |             |             |
|     | เขตจตุจักร กรุงเทพฯ   |              |             |             |
+-----+--------------------+--------------+-------------+-------------+
| M39 | เลขที่ 20 ซอย 29     | นายณริสสร     | 202 ตารางวา | 1 ม.ค.55 –  |
|     | ถนนพหลโยธิน         | สมสวัสดิ์       |             | 31 ธ.ค.57   |
|     |                    |              |             |             |
|     | แขวงลาดยาว         |              |             |             |
|     | เขตจตุจักร กรุงเทพฯ   |              |             |             |
+-----+--------------------+--------------+-------------+-------------+
| M39 | เลขที่ 11 ซอยพหลโยธิน | นางวิลาสลักษม์  | 124 ตารางวา | 1 ธ.ค.54 –  |
|     | 29 ถนนพหลโยธิน      |              |             | 30 พ.ย.59   |
|     | แขวงลาดยาว         | วงศ์เยาว์ฟ้า    |             |             |
|     | เขตจตุจักร กรุงเทพฯ   |              |             |             |
+-----+--------------------+--------------+-------------+-------------+
| T1  | เลขที่ 4 ซอยสุขุมวิท 36 | นางสาวไพลิน   | 398 ตารางวา | 1 ก.ย.56-31 |
|     | แยกนภาศัพท์ แยกที่ 2   | อินทรฉัตร      |             | ส.ค. 60     |
|     | แขวงคลองตัน         |              |             |             |
|     | เขตคลองเตย กรุงเทพฯ |              |             |             |
+-----+--------------------+--------------+-------------+-------------+

1.  สัญญาลิขสิทธิ์ภาพยนตร์

เนื่องจากกลุ่มบริษัทดำเนินธุรกิจหลักเกี่ยวกับการจำหน่ายลิขสิทธิ์ภาพยนตร์
และธุรกิจโฮมเอ็นเตอร์เทนเม้นท์ ซึ่งดำเนินงานภายใต้ชื่อบริษัท เอ็ม พิคเจอร์ส จำกัด และบริษัท
เอ็ม วี ดี จำกัด โดยสินทรัพย์หลักของกลุ่มบริษัท ได้แก่ ลิขสิทธิ์ภาพยนตร์
โดยทั้งสองบริษัทได้มีการทำสัญญาซื้อลิขสิทธิ์ภาพยนตร์ต่างประเทศ และภาพยนตร์ไทย
จากเจ้าของลิขสิทธ์หลายรายทั้งในประเทศและต่างประเทศ โดยอายุสิทธิที่ได้รับตามสัญญาประมาณ
2-10 ปี และมีมูลค่าสิทธิ์ในแต่ละสัญญาไม่เท่ากัน
ทั้งนี้ขึ้นอยู่กับเงื่อนไขธุรกิจทางการค้ากับเจ้าของลิขสิทธิ์ ประเภทภาพยนตร์ ทุนสร้างภาพยนตร์
และสิทธิ์จำหน่ายที่ได้รับ ส่วนธุรกิจผลิตภาพยนตร์ซึ่งดำเนินงานภายใต้ชื่อบริษัท เอ็ม เทอร์ตี้ไนน์
จำกัด และบริษัท ทาเลนต์ วัน จำกัด ลิขสิทธิ์เป็นกรรมสิทธิ์ของบริษัทย่อยทั้งสองบริษัท

โดยลิขสิทธ์ภาพยนตร์ของแต่ละบริษัท ณ วันที่ 31 ธันวาคม 2557 มีดังนี้

+---------------------+-----------------------------+-----------------+
| บริษัท                | ลักษณะกรรมสิทธิ์                | มูลค่า            |
|                     |                             |                 |
|                     |                             | (ล้านบาท)        |
+---------------------+-----------------------------+-----------------+
| บริษัท เอ็ม พิคเจอร์ส    | ได้รับ                        | 109.19          |
| จำกัด                | สิทธิจากเจ้าของลิขสิทธิ์ตามอายุสัญญา |                 |
+---------------------+-----------------------------+-----------------+
| บริษัท เอ็ม วี ดี จำกัด   | ได้รับ                        | 33.48           |
|                     | สิทธิจากเจ้าของลิขสิทธิ์ตามอายุสัญญา |                 |
+---------------------+-----------------------------+-----------------+
| บริษัท เอ็ม เทอร์ตี้ไนน์   | เป็นเจ้าของลิขสิทธิ์              | 7.61            |
| จำกัด                |                             |                 |
+---------------------+-----------------------------+-----------------+
| บริษัท ทาเลนต์ วัน จำกัด | เป็นเจ้าของลิขสิทธิ์              | 3.06            |
+---------------------+-----------------------------+-----------------+
| รวม                 |                             | 153.34          |
+---------------------+-----------------------------+-----------------+

5. ข้อพิพาททางกฎหมาย

ปัจจุบันบริษัทและบริษัทย่อย
ไม่มีข้อพิพาททางกฎหมายซึ่งอาจส่งผลกระทบต่อการบริหารจัดการสินทรัพย์หรือการดำเนินธุรกิจของบริษัทอย่างมีนัยสำคัญ

6. ข้อมูลทั่วไปและข้อมูลสำคัญอื่น

1 บริษัทที่ออกหลักทรัพย์

  ------------------ -----------------------------------------------------
  ชื่อบริษัท             บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน)

  ประเภทธุรกิจ         ธุรกิจด้านสื่อบันเทิงประเภทภาพยนตร์ โดยลงทุนผ่านบริษัทย่อย

  เลขทะเบียนบริษัท      0107544000124

  สำนักงานใหญ่         เลขที่ 234 อาคารซูซูกิ อเวนิว (รัชโยธิน) ชั้นที่ 13 ถนนรัชดาภิเษก
                     แขวงลาดยาว เขตจตุจักร กรุงเทพมหานคร 10900

  สำนักงานสาขา        -

  เวปไซต์             www.mpictures.co.th/mpic/investors

  โทรศัพท์             02-5120300

  โทรสาร             02-5120301, 02-5120302

  จำนวนหุ้น/ชนิดของหุ้น   หุ้นสามัญ 1,322,072,456 หุ้น จำหน่ายแล้ว 1,299,797,315 หุ้น
  ------------------ -----------------------------------------------------

2 บริษัทย่อย

  ------------------ -----------------------------------------------------------------------------------------------------------------------------------------------------
  2.1 ชื่อบริษัท         บริษัท เอ็ม พิคเจอร์ส จำกัด

  ประเภทธุรกิจ         ธุรกิจจัดหาและซื้อลิขสิทธิ์ภาพยนตร์จากต่างประเทศ
                     โดยเน้นคัดเลือกภาพยนตร์จากงานเทศกาลภาพยนตร์ที่สำคัญต่างๆและภาพยนตร์จากค่ายอิสระในเอเชียเพื่อนำมาบริหารจัดการโดยฉายผ่านโรงภาพยนตร์และให้สิทธิกับบุคคลอื่นในการผลิตสื่อโฮมเอ็นเตอร์-
                     เทนเม้นท์

  สำนักงานใหญ่         เลขที่ 234 อาคารซูซูกิ อเวนิว (รัชโยธิน) ชั้นที่ 13 ถนนรัชดาภิเษก แขวงลาดยาว เขตจตุจักร กรุงเทพมหานคร 10900

  เวปไซต์             www.mpictures.co.th

  โทรศัพท์             02-5120300

  โทรสาร             02-5120301, 02-5120302

  จำนวนหุ้น/ชนิดของหุ้น   หุ้นสามัญ 1,500,000 หุ้น จำหน่ายได้แล้วทั้งหมด
  ------------------ -----------------------------------------------------------------------------------------------------------------------------------------------------

  ------------------ -----------------------------------------------------------------------------------------------
  2.2 ชื่อบริษัท         บริษัท เอ็ม วี ดี จำกัด

  ประเภทธุรกิจ         ธุรกิจจัดหาลิขสิทธิ์ภาพยนตร์ไทย และภาพยนตร์ต่างประเทศ
                     เพื่อนำมาจำหน่ายสิทธิผลิตเป็นสื่อภาพยนตร์ประเภทโฮมเอ็นเตอร์เทนเม้นท์

  สำนักงานใหญ่         เลขที่ 234 อาคารซูซูกิ อเวนิว (รัชโยธิน) ชั้นที่ 13 ถนนรัชดาภิเษก แขวงลาดยาว เขตจตุจักร กรุงเทพมหานคร 10900

  เวปไซต์             www.mvd.co.th

  โทรศัพท์             02-5120300

  โทรสาร             02-5120301, 02-5120302

  จำนวนหุ้น/ชนิดของหุ้น   หุ้นสามัญ 20,000,000 หุ้น จำหน่ายได้แล้วทั้งหมด

                     

  2.3 ชื่อบริษัท         บริษัท เอ็ม เทอร์ตี้ ไนน์ จำกัด

  ประเภทธุรกิจ         ดำเนินธุรกิจผลิตภาพยนตร์ไทยเพื่อฉายผ่านโรงภาพยนตร์และให้สิทธิกับผู้ประกอบธุรกิจผลิตสื่อโฮมเอ็นเตอร์เทนเม้นต์ผลิตเป็นดีวีดี
                     วีซีดีและบลูเรย์

  สำนักงานใหญ่         เลขที่ 1839 ถนนพหลโยธิน แขวงลาดยาว เขตจตุจักร กรุงเทพมหานคร 10900

  เวปไซต์             www.m-thirtynine.com

  โทรศัพท์             02-5115811-4

  โทรสาร             02-5115810

  จำนวนหุ้น/ชนิดของหุ้น   หุ้นสามัญ 1,000,000 หุ้น จำหน่ายได้แล้วทั้งหมด
  ------------------ -----------------------------------------------------------------------------------------------

  ------------------ -----------------------------------------------------
  2.4 ชื่อบริษัท         บริษัท แปซิฟิค มีเดีย เซลล์ จำกัด

  ประเภทธุรกิจ         ดำเนินธุรกิจธุรกิจจัดจำหน่าย ให้เช่า แผ่นซีดี แผ่นวีดีทัศน์ เกมส์
                     ซึ่งเป็นสินค้าค้างจำหน่ายในคลังสินค้า

  สำนักงานใหญ่         เลขที่ 234 อาคารซูซูกิ อเวนิว (รัชโยธิน) ชั้น 13 ถนนรัชดาภิเษก
                     แขวงลาดยาว เขตจตุจักร กรุงเทพมหานคร 10900

  โทรศัพท์             02-5120300

  โทรสาร             02-5120301, 02-5120302

  จำนวนหุ้น/ชนิดของหุ้น   หุ้นสามัญ 1,000 หุ้น จำหน่ายได้แล้วทั้งหมด
  ------------------ -----------------------------------------------------

  ------------------ ---------------------------------------------------------
  2.5 ชื่อบริษัท         บริษัท ทีวี ฟอรัม จำกัด

  ประเภทธุรกิจ         ดำเนินธุรกิจบริหารการตลาดและสื่อโฆษณา
                     โดยเป็นผู้ให้เช่าอุปกรณ์การผลิตรายการและเป็นตัวแทนในการขายสื่อโฆษณา

  สำนักงานใหญ่         เลขที่ 234 อาคารซูซูกิ อเวนิว (รัชโยธิน) ชั้น 13 ถนนรัชดาภิเษก
                     แขวงลาดยาว เขตจตุจักร กรุงเทพมหานคร 10900

  โทรศัพท์             02-5120300

  โทรสาร             02-5120301, 02-5120302

  จำนวนหุ้น/ชนิดของหุ้น   หุ้นสามัญ 1,000,000 หุ้น จำหน่ายได้แล้วทั้งหมด
  ------------------ ---------------------------------------------------------

  ------------------ -----------------------------------------------------
  2.6 ชื่อบริษัท         บริษัท ทาเลนต์ วัน จำกัด

  ประเภทธุรกิจ         ดำเนินธุรกิจผลิตภาพยนตร์ไทยและจำหน่ายพ็อคเก็ต บุ๊ค

  สำนักงานใหญ่         เลขที่ 4 ซอยสุขุมวิท 36 นภาศัพท์แยกที่ 2 แขวงคลองตัน เขตคลองเตย
                     กรุงเทพมหานคร 10110

  โทรศัพท์             02-2617899

  โทรสาร             02-2617899

  จำนวนหุ้น/ชนิดของหุ้น   หุ้นสามัญ 400,000 หุ้น จำหน่ายได้แล้วทั้งหมด
  ------------------ -----------------------------------------------------

  ------------------ -----------------------------------------------------------
  2.7 ชื่อบริษัท         เมเจอร์ กันตนา บรอดแคสติ้ง จำกัด

  ประเภทธุรกิจ         ดำเนินธุรกิจสถานีโทรทัศน์ดาวเทียมเพื่อความบันเทิง ซึ่งมุ่งเน้นสร้างความบันเทิง
                     รวมถึงนำเสนอสาระเกร็ดความรู้ให้กับผู้ที่มีความสนใจภาพยนตร์และบุคคลทั่วไป

  สำนักงานใหญ่         เลขที่ 991 ชั้น 5-6 อาคารศูนย์การค้าสยามพารากอน ถนนพระราม 1
                     แขวงปทุมวัน เขตปทุมวัน กรุงเทพมหานคร 10330

  เวปไซต์             http://www.m-channel.com

  โทรศัพท์             02-1294638-9

  โทรสาร             02-1294638-9 ต่อ 106

  จำนวนหุ้น/ชนิดของหุ้น   หุ้นสามัญ 4,000,000 หุ้น จำหน่ายได้แล้วทั้งหมด
  ------------------ -----------------------------------------------------------

  ------------------ -----------------------------------------------------------------------------------------------
  2.8 ชื่อบริษัท         บริษัท ทรานส์ฟอร์เมชั่น ฟิล์ม จำกัด

  ประเภทธุรกิจ         ดำเนินธุรกิจผลิตภาพยนตร์ไทยเพื่อฉายผ่านโรงภาพยนตร์และให้สิทธิกับผู้ประกอบธุรกิจผลิตสื่อโฮมเอ็นเตอร์เทนเม้นต์ผลิตเป็นดีวีดี
                     วีซีดี และบลูเรย์

  สำนักงานใหญ่         เลขที่ 6 ซอยนาคนิวาส 12 ถนนนาคนิวาส แขวงลาดพร้าว เขตลาดพร้าว กรุงเทพมหานคร 10230

  โทรศัพท์             02-9325600

  โทรสาร             02-9325600

  จำนวนหุ้น/ชนิดของหุ้น   หุ้นสามัญ 1,750,000 หุ้น จำหน่ายได้แล้ว 875,000 หุ้น
  ------------------ -----------------------------------------------------------------------------------------------

3 ข้อมูลบุคคลอ้างอิง

  ------------------ ----------------------------------------------------
  3.1                บริษัท ศูนย์รับฝากหลักทรัพย์ (ประเทศไทย) จำกัด
  นายทะเบียนหลักทรัพย์   

  สำนักงานใหญ่         62 ถนนรัชดาภิเษก แขวงคลองเตย เขตคลองเตย กรุงเทพมหานคร
                     10110

  โทรศัพท์             02-229-2800

  โทรสาร             02-359-1262-3
  ------------------ ----------------------------------------------------

  ------------------ ----------------------------------------------------
  3.2 ผู้สอบบัญชี        บริษัท ไพร้ซวอเตอร์เฮาส์คูเปอร์ เอบีเอเอส จำกัด

  สำนักงานใหญ่         ชั้น 15 อาคารบางกอกซิตี้ทาวเวอร์ 179/74 – 80 ถนนสาทรใต้
                     แขวงทุ่งมหาเมฆ เขตสาทร กรุงเทพมหานคร 10120

  โทรศัพท์             02- 344-1000

  โทรสาร             02- 286-5050
  ------------------ ----------------------------------------------------

: